দেবী চৌধুরাণী (টেলিভিশন ধারাবাহিক)
দেবী চৌধুরাণী ভারতীয় বাংলা টেলিভিশন চ্যানেল স্টার জলসায় প্রচারিত একটি ধারাবাহিক ঐতিহাসিক নাটক। বাঙালি সাহিত্যিক বঙ্কিমচন্দ্র চট্টোপাধ্যায়ের দেবী চৌধুরাণী উপন্যাস অবলম্বনে নির্মিত। ২০১৮ সালের ১৬ জুলাই থেকে ধারাবাহিকের প্রচার শুরু হয়। ধারাবাহিকটির প্রযোজনা করেছেন সুব্রত রায়। এতে মূল চরিত্রে অভিনয় করেন সোনা সাহা ও রাহুল মজুমদার। অন্যান্য চরিত্রে অভিনয় করেন সুজন মুখোপাধ্যায়, শুভময় চট্টোপাধ্যায়, সাগ্নিক প্রমুখ। দেবী চৌধুরাণীর প্রচার শুরুর পর থেকেই স্টার জলসার সবচেয়ে বেশি দেখা সিরিয়ালের একটিতে পরিণত হয়।